Diari Oficial de la Generalitat Valenciana


Sumari del DOGV 8399, del 08-10-2018 (2018/9249)

RESOLUCIÓ de 3 d'octubre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen subvencions per a la implantació d'instal·lacions de refrigeració basades en tecnologies alternatives als gasos fluorats d'alt potencial de calfament atmosfèric en establiments de la Comunitat Valenciana dedicats a la distribució comercial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9249


Data del document
:   03-10-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 3 d'octubre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen subvencions per a la implantació d'instal·lacions de refrigeració basades en tecnologies alternatives als gasos fluorats d'alt potencial de calfament atmosfèric en establiments de la Comunitat Valenciana dedicats a la distribució comercial. [2018/9249]  
En data 8 de setembre de 2018 es va publicar en el BOE número 218, el Reial decret 1114/2018, de 7 de setembre, pel qual es regula la concessió directa de subvencions per a la implantació d'instal·lacions de refrigeració basades en tecnologies alternatives als gasos fluorats d'alt potencial de calfament atmosfèric en establiments dedicats a la distribució comercial (Pla PIMA FRÍO), a fi de complir els objectius de reducció de les emissions de gasos d'efecte d'hivernacle en els sectors difusos, fomentant la reconversió de les instal·lacions de refrigeració de supermercats i hipermercats a Espanya per a adaptar-se al que disposa el Reglament (UE) núm. 517/2014, del Parlament Europeu i del Consell, de 16 d'abril de 2014, sobre els gasos fluorats d'efecte d'hivernacle, que estableix la prohibició d'instal·lar a partir de l'1 de gener de 2022 «centrals frigorífiques multicompresor compactes, per a ús comercial, amb una capacitat valorada igual o superior a 40 kW, que continguen gasos fluorats d'efecte d'hivernacle, o el funcionament de la qual depenga d'ells, amb un PCA igual o superior a 150».  
  
El citat Reial decret 1114/2018, de 7 de setembre, estableix en l'article 1.3 que les ajudes s'atorgaran a les sol·licituds que s'hagen registrat i complisquen els requisits establits en aquest, a partir de la convocatòria que realitzen les comunitats autònomes, que haurà de tindre lloc en el termini d'un mes des de la seua entrada en vigor.  
Basant-se en això, i en virtut de les facultats que em confereix l'article 166.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental, i d'allò que disposa el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, que assigna les competències en matèria de canvi climàtic a la Conselleria d'Agricultura, Medi Ambient, Canvi Climàtic i Desenvolupament Rural, als efectes d'inici del procediment de tramitació de les subvencions adés referenciades, a proposta del director general del Canvi Climàtic i Qualitat Ambiental, amb el vistiplau del secretari autonòmic de Medi Ambient i Canvi Climàtic de la Conselleria d'Agricultura, Medi Ambient, Canvi Climàtic i Desenvolupament Rural i la secretaria autonòmica d'Economia Sostenible, Sectors Productius i Comerç de la Conselleria d'Economia Sostenible, Sectors Productius, Comerç i Treball, resolc:  
  
  
Primer. Objecte i àmbit d'aplicació  
Convocar les ajudes per a la substitució, en establiments existents de distribució comercial d'aliments, de les seues instal·lacions de refrigeració per instal·lacions basades en l'ús de gasos de baix o nul potencial de calfament (PCA) o bé la implantació, en establiments de distribució comercial d'aliments nous, d'instal·lacions de refrigeració basades en gasos de baix o nul PCA d'acord amb les bases reguladores establides en el Reial decret 1114/2018, de 7 de setembre, pel qual es regula la concessió directa de subvencions per a la implantació d'instal·lacions de refrigeració basades en tecnologies alternatives als gasos fluorats d'alt potencial de calfament atmosfèric en establiments dedicats a la distribució comercial (Pla PIMA FRÍO).  
  
En el cas d'establiments existents de distribució comercial d'aliments, només seran objecte d'ajuda els projectes de renovació integral en instal·lacions que incloguen la substitució de la central frigorífica, entenent per establiment de distribució d'aliments, aquells dedicats a l'emmagatzematge, exposició o distribució de productes, per a la seua venda a usuaris finals, en venda al detall i serveis alimentaris. No podran ser objecte de subvenció, les modificacions parcials de les instal·lacions de refrigeració, que no incloguen substitució de la central frigorífica.  
  
Segon. Finançament  
El finançament d'aquestes ajudes procedeix del Ministeri per a la Transició Ecològica a través del seu Pla d'Impuls al Medi Ambient: PIMA FRÍO.  
  
Tercer. Requisits  
Podran sol·licitar subvenció totes les persones físiques o jurídiques dedicades a la distribució comercial d'aliments o amb contracte de franquícia ubicats en l'àmbit geogràfic de la Comunitat Valenciana i que complisquen els requisits establits per als beneficiaris i establiments en el Reial decret 1114/2018, de 7 de setembre, sempre que complisquen amb els requisits establits per la normativa sectorial aplicable i no concórrega cap de les circumstàncies previstes en l'article 13.2 o 13.3 de la Llei 38/2003, de 17 de novembre, general de subvencions.  
  
Les subvencions, d'acord amb allò que s'ha assenyalat en l'article 11 del Reial decret 1114/2018, de 7 de setembre, no seran compatibles amb altres ajudes, ingressos o recursos vigents per a la mateixa finalitat, procedents de qualsevol administració pública o ens privat.  
  
Quart. Quantia de les ajudes  
La quantia de les ajudes es determinarà d'acord amb la ràtio de 650 euros per kw de potència frigorífica instal·lada amb les limitacions i condicions establides en l'article 5 del Reial decret 1114/2018, de 7 de setembre.  
  
Cinqué. Termini i lloc de presentació de les sol·licituds d'ajuda  
El termini de presentació de les sol·licituds d'ajudes s'iniciarà el dia 10 d'octubre de 2018 i finalitzarà el 16 de novembre de 2018.  
La presentació de la sol·licitud haurà de realitzar-se de forma telemàtica, d'acord amb el que disposa l'article 14.2 de la Llei 39/2015, d'1 d'octubre, segons el tràmit que figurarà en la web de la Generalitat, www.agroambient.gva.es/cambioclimatico, aportant junt amb la sol·licitud que figura en l'annex d'aquesta convocatòria, la documentació que figura en l'article 8.2 del Reial decret 1114/2018, de 7 de setembre.  
Amb independència del que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, als efectes de prelació temporal, es tindrà en compte la data de presentació de les sol·licituds, si conté tota la documentació requerida per la convocatòria, en cas contrari la data considerada serà aquella en què l'interessat complete la documentació.  
  
No seran admeses a tràmit les sol·licituds que es presenten fora del termini establit en la convocatòria, resolent-se la inadmissió d'aquestes, que haurà de ser notificada als interessats en els termes que preveu els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
Sisé. Valoració de les sol·licituds  
La valoració de les sol·licituds i la documentació aportada es realitzarà per una comissió de valoració formada per almenys dues persones funcionàries designades per la Direcció General del Canvi Climàtic i Qualitat Ambiental i el mateix nombre de persones funcionàries designades per la Direcció General d'Indústria i Energia.  
  
La comissió de valoració estarà presidida pel director general del Canvi Climàtic i Qualitat Ambiental o persona en què delegue i funcionarà com un òrgan col·legiat, d'acord amb el que disposa el capítol II, secció tercera de la Llei 40/2015, d'1 d'octubre, de règim jurídic del sector públic.  
Comprovat el compliment íntegre de les condicions i de la documentació aportada d'acord amb els criteris establits en el Reial decret 1114/2018, de 7 de setembre, la comissió de valoració elaborarà la relació de sol·licituds que complisquen els requisits establits en aquesta convocatòria ordenades d'acord amb un criteri de prioritat temporal en la presentació, per a la seua remissió a la Direcció General de l'Oficina Espanyola del Canvi Climàtic.  
Seté. Resolució de les ajudes  
Una vegada adoptat l'acord a què fa referència l'article 8.3 del Reial decret 1114/2018, de 7 de setembre, per la Conferència Sectorial de Medi Ambient i la corresponent distribució de crèdits entre les comunitats autònomes, s'emetrà la corresponent resolució pel director del Canvi Climàtic i Qualitat Ambiental en què es delega la resolució de les sol·licituds de concessió de les presents ajudes.  
  
Contra aquesta resolució podrà interposar-se recurs potestatiu de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la seua notificació, d'acord amb el que estableix els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Huité. Obligacions dels beneficiaris  
Els beneficiaris de les ajudes regulades en aquesta convocatòria estaran subjectes a les obligacions assenyalades en l'article 8.4 del Reial decret 1114/2018, de 7 de setembre, en els terminis establits en aquest.  
  
En el cas que la persona beneficiària no complira amb l'obligació de realitzar la instal·lació i justificació d'aquesta, no es procedirà al seu pagament, declarant la pèrdua del dret al cobrament de conformitat amb el que estableix l'article 89 del Reglament de la llei 38/2003, de 17 de novembre.  
Procedirà el reintegrament de les quantitats percebudes i interessos de demora que corresponguen en els supòsits establits en l'article 37 de la Llei 38/2003, de 17 de novembre.  
  
El present acte posa fi a la via administrativa i contra aquest pot interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la seua publicació, o impugnar-se directament davant de l'ordre jurisdiccional per mitjà de la interposició de recurs contenciós administratiu davant de la Sala Contenciosa-Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
   
València, 3 d'octubre de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.